Mango Walk (Belize)

Mango Walk is en Gemeen in’n Distrikt Toledo von dat Land Belize.

 Geografie 

De Oort liggt twüschen Big Creek in’n Noorden un Monkey River in’n Süden, de all beid dichtbi in de Karibische See münnt.

De Naveröörd sünd Independence un Placencia in’n Noordoosten, Monkey River Town in’n Süden, Bladen in’n Westen un Swasey, San Isidro un Bella Vista in’n Noordwesten.

 Historie 

De Oort geiht trügg op de Plantaaschen, de hier twüschen Big Creek un Monkey River anleggt worrn sünd. Dorvon kummt ok de Naam Mango Walk.

Bi’n Hurrikan Iris in’n Oktober 2001 hett en groten Deel von de Hüüs in Mango Walk swore Schadens afkregen.

 Inwahnertall 

 Weertschop un Infrastruktur 

De Lüüd ut Mango Walk leevt vör allen as Plantaaschenarbeiders ünner annern bi Monkey River Estates.

In de Neegd von Mango Walk is 1982 de eerste Shrimp-Farm in Belize in Bedriev gahn. Dat weer dat Ünnernehmen Nova Toledo Limited, dat vondaag aver nich mehr aktiv is (Belize Shrimp Growers Association). Liekers gifft dat ok vondaag noch en Reeg Shrimp-Farmen in de Ümgegend von’n Oort.

 Verkehr 

De Oort liggt an de Straat, de in’n Süden na Monkey River Town föhrt. In’n Noorden münnt de Straat in’n Southern Highway, de in’n Noordoosten na Dangriga löppt un in’n Süden na Punta Gorda. In de Neegd twiegt von’n Southern Highway na Oosten de Straat na Independence/Mango Creek af.

De nächste Flegerplatz is de Independence Airport in Independence.

 Footnoten 

Kategorie:Gemeen
Kategorie:Distrikt Toledo